Det var da jeg så vrakrestene ligge der.
Hvis de stammer fra en krasj, er det folk som er døde.
Derfor tenkte vi med en gang på familiene.
Det var da vi kalte opp politiet over radioen.
29. JULI 2015
16 MÅNEDER SIDEN SISTE KONTAKT
Siste nytt i søket etter Malaysia Airlines 370...
Vrakrester har skylt i land på den franske øya La Réunion i Det indiske hav.
Men etterforskerne tror at vrakrestene på bildene
stemmer overens med en Boeing 777, samme modell som det savnede flyet.
Det ser ekte ut.
Er det en del fra en 777, er det MH370.
Ingen tvil. Ikke noe annet er savnet.
Nei, og det ser ut til å ha ligget lenge i vannet.
En forferdelig dag for familiene.
Jeg fornektet helt og holdent at flyet kunne ha styrtet.
Nå mistet jeg igjen fotfestet og kontrollen i livet mitt.
For meg var det da vrakrestene ble funnet at jeg begynte å tenke:
"Greit. De kommer ikke tilbake."
Nå sto vi overfor noe som tvang oss til å godta at de var funnet.
Vi måtte godta...
...at de ikke kom tilbake. Sånn var det.
Jeg tror ikke at MH370 styrtet sør i Det indiske hav.
Første gang jeg så det på nyhetene var min ærlige følelse...
"Hvem plantet den der? Hvem var det som tok med vrakresten dit?"
Vi har ikke svarene.
Dette er en av de store gåtene i luftfartshistorien.
Det er med veldig tungt hjerte at jeg må fortelle dere
at en internasjonal ekspertgruppe har konkludert med
at vrakrestene som ble funnet ved øya Réunion
bekreftes å stamme fra MH370.
Et stort gjennombrudd i den største gåten på flere tiår.
Det var banebrytende nytt blant dem som tilhørte den uavhengige gruppa.
Det var de første entydige bevisene på at flyet styrtet i Det indiske hav.
...området hvor de tror flyet styrtet.
Alle de hvite prikkene simulerer mulige vrakrester fra MH370.
Det var oppløftende å få vite
at det underbygget teoriene som vi hadde forfektet.
Frem til da var eneste tilgjengelige informasjon om at flyet havnet i havet der
dataene fra Inmarsat.
Nå som vrakdelene skylte i land, fikk vi bekreftet det.
Det var første gang vi fikk uavhengige bevis for
at flyet hadde havnet omtrent der vi hadde sagt at det havnet.
Da vrakrestene ble funnet, stakk det hull på teorien om en bløff,
teorien min om at Inmarsat-dataene med forsett hadde blitt endret
for å få det til å se ut som om flyet fløy én vei, mens det fløy motsatt vei.
Flyet hadde åpenbart ikke fløyet nordover, for her hadde vi en del fra flyet selv.
Men...
Da jeg tenkte over det, tenkte jeg bare: "OK."
Nå måtte jeg overbevise meg selv 100 % om at dette kom fra MH370.
KAMBODSJA
Min kjærlighet for eventyr, reiser
og å løse gåter fikk jeg da jeg var veldig ung.
Jeg har alltid hatt lyst til å besøke alle land i verden
og lære om dem og alle uløste gåter hvor som helst,
jeg ville bli den som løste dem og visste om dem.
Jeg kom inn i en Facebook-gruppe der man diskuterte Malaysia 370.
Jeg ville vite om det var noe jeg kunne gjøre for å hjelpe.
Etter at flaperonen ble funnet
visste jeg at det fantes flere vrakdeler der ute.
Jeg spurte oseanografer om hvor jeg burde dra for å finne flere vrakrester.
Du finner vrakrester i Mosambikkanalen, ved kysten av Mosambik.
Drar du dit, finner du kanskje noe.
Så da gjorde jeg det.
MOSAMBIK
Jeg dro til Vilanculos, en liten by ved Mosambikkanalen.
Jeg spurte folk i Vilanculos-området om de hadde sett vrakrester fra fly.
Jeg møtte en fyr, som sa: "Det er en sandbanke her.
Det er dit alle fiskere drar for å få tak i garn, bøyer og garnfløter.
Jeg ble med ham dit.
Og mens vi gikk der og kanskje hadde lett i 20 minutter eller noe sånt,
sa jeg plutselig:
"Oi! Hva i all verden er det der?"
Jeg gikk bort dit
og fant en grå trekant der det sto "NO STEP".
Jeg holdt den i hendene.
Og det må jeg si.
Det var der og da at jeg visste
helt innerst inne
at jeg hadde funnet en del fra Malaysia 370.
Vi har i kveld fått nye meldinger om vrakrester
funnet utenfor Øst-Afrika, som kan tilhøre det savnede Malaysia Airlines 370-flyet.
Styresmaktene i Malaysia gjentok at bildene kan tyde på
at de sannsynligvis stammer fra en Boeing 777.
Vi skal få høre mer fra amerikaneren som fant dem.
Dette er helt klart fra et fly.
Dette kan være fra en Boeing.
Det kan være fra en 777.
Denne kan muligens stamme fra Malaysia 370.
Ut fra bildene vi har fått se er det svært sannsynlig
at vrakrestene stammer fra en Boeing 777.
Jeg ble anbefalt å dra til Mosambik for å lete etter vrakrester. Og jeg fant dem.
Oseanografer fortalte meg også at det beste stedet var Madagaskar.
Derfor dro jeg dit for å finne flere vrakrester.
Blaine Gibson har funnet minst 20 vrakrestdeler.
Sju av dem anses nesten helt sikkert å stamme fra MH370.
Ti andre stammer sannsynlig eller svært sannsynlig fra flyet.
Dette er så langt den best betydelige delen som er funnet.
Blaine Alan Gibson hadde en forbløffende evne til å finne vrakgods, så vi.
Noe ingen andre hadde klart med overlegg.
Han er den eneste som kan dra ut, gå langs ei strand og finne vrakrester.
Denne vrakresten, som vi tror stammer fra Malaysia 370...
Å ja. Se.
Herregud.
Og det er takket være ham
at de fleste vrakrestene etter MH370 nå har blitt funnet.
Hoveddelen av fysiske beviser fra MH370 har vi fått fra én mann.
En moderne Indiana Jones,
som finkjemmet steder rundt om i verden i over to år
for å finne svar om flyet fra Malaysia.
Det fremsto enkelt for Blaine.
Og spørsmålet jeg måtte stille, var: "Hvordan er dette mulig?"
Hvis jeg hadde rett i at MH370 var en russisk konspirasjon som iscenesatte,
selv om det ikke var sant, at flyet styrtet i Det indiske hav,
ble slutningen at vrakrestene var del av samme konspirasjon
og at de hadde blitt plantet av noen som jobbet for russerne.
Og det hadde ikke vært første gang
at russerne hadde plantet falske vrakrester for å avlede etterforskningen.
Korean Airlines 007 med 269 mennesker om bord
var på vei fra New York til Seoul via Alaska og Tokyo.
UD sier at flyet ble skutt ned ved den sovjetiske Sakhalin-øya.
I 1983 skjøt sovjeterne ned et sørkoreansk passasjerfly i japansk farvann.
De sovjetiske jagerflyene ble styrt fra bakken, viser japansk radioovervåkning.
Nå foregår et kappløp mot tiden for å finne ferdsskriveren.
Amerikanske og japanske etterforskere lette etter vrakrester,
men sovjeterne planet falske akustiske radarutslag på havbunnen for å villede.
Er det mulig at dette kunne være noe liknende?
Jeg lurte på om det ville være mulig å finne bevis
som kunne koble Blaine til Russland.
Det var veldig enkelt å finne bånd mellom Russland og Blaine.
I foretaksregisteret fant jeg informasjon
som viste at han hadde opprettet et selskap
med to forretningspartnere fra Sentral-Russland tidlig på 90-tallet.
Han hadde vært til stede da Sovjetunionen kollapset.
Han snakket russisk flytende.
Han hadde altså flere tiår med bånd til Russland bak seg.
Jeg tviler sterkt på
at Jeff Wise ville ha beskyldt meg for å være russisk spion her på Netflix.
Det har han overhodet ikke grunnlag for, og så vet han
at det er en grov ærekrenkelse.
Første gang jeg hørte om Blaine var da han fant de første vrakrestene.
Det er en morsom historie.
Han kommer til en strand og tenker: "Kanskje det er vrakrester her."
Etter to timer på stranda finner han vrakrester,
og beleilig nok er alle de engelskspråklige mediene der også.
Det er vel underlig?
For et sammentreff! Midt ute i ingenting, på en forlatt strand.
Der har du Blaine.
Jeg har blitt beskyldt for å ha gjort helt uhyrlige ting.
Beskyldningene er så tullete, de er latterlige.
Jeg har blitt beskyldt for å være amerikansk spion, russisk spion,
kinesisk spion,
internasjonal organsmugler
og internasjonal menneskehandler.
Alt mulig, altså. Det er jo åpenbart helt latterlig.
Jeg hadde ikke noe bevis for
at han var knyttet til militær russisk etterretning
eller hadde plantet bevis.
Men det var ikke bare jeg som fattet mistanke ved Blaine.
FRANKRIKE
Blaine Gibson ble kongen av vrakrester på Afrikas østkyst,
men funnene hans fester jeg ingen lit til, de har overhodet ingen troverdighet.
Når man ser på den australske rapporten om vrakrestene, sier de at delene
svært sannsynlig kan stamme fra MH370.
"Svært sannsynlig" betyr i bunn og grunn at de ikke har kunnet bevise
at de stammet fra MH370.
Derfor kan de bare gjette at det er mulig. Det ser jo ut som vrakrester fra et fly.
Men på tross av det
hadde styresmaktene bekreftet at flaperonen stammet fra MH370.
Det var den første delen fra vrakrestene som ble funnet på stranda i Réunion.
Derfor var jeg veldig interessert i å undersøke den i detalj.
Jeg begynte å grave mye dypere.
Og det første jeg hørte, fra en kilde innen etterforskningsgruppen,
var at den manglet ID-skilt.
En metallbit som enten nagles fast eller limes med en helt spesiell fugemasse,
som tydeligvis forventes å kunne utholde trykk av alle slags former,
atmosfærisk trykk, fukt, hete og kulde.
Jeg fant ut at det bare er én eneste gang
man tar av ID-skiltet fra en flydel,
og det er når et fly demonteres for å skrotes.
Det at skiltet manglet satte virkelig i gang varsellampene
som umiddelbart skulle fått tankene over på
at dette må stamme fra et fly som har blitt skrotet.
Da etterforskerne forsto at de ikke hadde ID-skiltet,
sa de: "Det går fint. Vi skal finne andre referansenummer
som til syvende og sist hjelper oss med å identifisere hvor det kommer fra."
De sa at flere serienummer de fant på flaperonen ble sendt produsenten
for å prøve å finne nedtegninger i fabrikkens arkiver.
Jeg visste via en kilde innen etterforskningsgruppen
at de hadde sendt 12 nummer.
Og av disse 12 var det bare ett serienummer som de kunne matche.
Bare ett?
Jeg ble forundret da jeg hørte det.
Dette er ikke bra nok
til å kunne fastslå at flaperonen hinsides noen tvil tilhørte MH370.
Men på tross av det ble flaperonen bekreftet
å tilhøre MH370.
En internasjonal ekspertgruppe har konkludert med
at flydelen med sikkerhet stammer fra MH370.
Forbindelsen mellom flydelen og flyet...
Ser man på det vi har blitt fortalt,
er det ganske tynne greier. "Det er samme type maling som på flyet."
MALINGSPRØVE
Eller når de sier: "Det er eneste styrt i området, så det må være flyet."
Beviset på en forbindelse mellom vrakrestene og flyet
var ikke overbevisende.
2. DESEMBER 2016
1000 DAGER SIDEN SISTE KONTAKT
MADAGASKAR DET INDISKE HAV
Vi markerte 1000 dager siden MH370 forsvant
og bestemte oss for å reise til Madagaskar med Blaine.
Det var en slags inspirasjon at Blaine fant vrakrester.
Det er mange som ikke liker Blaine.
Men han har alltid vist respekt overfor de pårørende og våre behov.
Blaine har blitt behandlet svært urettferdig.
Jeg tror at han har gode intensjoner.
Det er flott om han leter videre så lenge som han kan.
Gud velsigne Blaine, altså.
Da de pårørende dro til Madagaskar selv
for å lete etter vrakrester,
var det med blandede følelser for min del.
En slags sorg.
Sinne...
En slags...
SØNN AV MH370-PASSASJER
...frykt.
Og følelsen av...
...å savne...
...moren min.
Jiang Hui.
- Samme sted. - Samme sted.
MH370-bukta.
Det er den samme.
Da jeg sto der med vrakrester i hånda, tenkte jeg:
"Dette var nok den tingen
som var nærmest min mor da hennes siste time var kommet."
- Dette er en interessant del. - Ja.
De siste to år har alle ressurser gått til å lete der flyet mest sannsynlig ligger
ifølge satellittbildene fra det britiske selskapet Inmarsat.
I et område på 120 000 kvadratkilometer sør i Det indiske hav.
Men ingenting har blitt funnet der ennå.
Søket varte i veldig lang tid.
Vi hadde lett i over to år.
Men jo lenger vi lette, jo sikrere ble vi på at vi kom til å finne det.
Jeg møtte pårørende. Jeg følte med dem i det de gjennomgikk.
Og jeg prøvde å forsikre dem om at vi gjorde alt som sto i vår makt
for å finne flyet og få deres kjære hjem igjen.
Vi måtte bare være utholdende. Vi måtte fortsette.
Kanskje hadde de et oppriktig ønske om å fortsette, ja. Men...
Det fantes ingen mulighet for at de ville finne flyet. Ingen mulighet.
Flyet er ikke der.
Gåten er fortsatt uløst. Vi vet ikke hva som har skjedd.
Det kunne ha vært piloten. Det kunne ha vært kaprere.
Det som skjedde så, var nok det mest forbløffende av alt.
I en brennbar ny rapport
antydes det at piloten som fløy det styrtede MH370-flyet
fløy en liknende rute på en flysimulator hjemme en måned før flystyrten.
Vi visste nesten helt fra begynnelsen at kapteinen hadde flysimulator i kjelleren.
Jeg har lagd denne YouTube-videoen.
Mange piloter elsker virkelig å fly.
Det var ikke noe uvanlig med at Zaharie hadde en flysimulator.
Men hvis han fløy nøyaktig den samme ruten i simulatoren,
som flyet senere viste seg å ha flydd,
er det vanskelig å se for seg at han kunne være uskyldig.
Under etterforskningen
ble harddisker fra hjemmesimulatoren tilhørende MH370-piloten
hentet ut av etterforskere og overlevert til FBI.
FBI gjennomførte en grundig analyse av harddiskene
og fant ulike data. Ifølge disse...
Det viste seg at FBI hadde visst om dette helt siden de fikk simulatordataene.
Det kom først ut i media to år senere.
Den gule linjen er den antatte ruten som flyet fløy.
Den røde linjen er ruten man fant i simulatoren.
Dataene i simulatoren lot til å indikere
at flyet fulgte en rute langs Malakkastredet
og deretter ut i den sørlige delen av Det indiske hav, helt til...
flyet gikk tom for drivstoff.
Dette kan være det sterkeste beviset så langt.
Det var mange som hevet øyenbrynene da dette beviset ble lagt frem.
Mange mente det kunne være ugjendrivelige bevis.
KAPTEINEN GJORDE DET
Men dette var ikke helt det som det så ut til å være.
Ja, den simulerte avgangen fløy opp langs Malakkastredet,
men så ble flyets posisjon tilsynelatende endret manuelt.
Han valgte en ny posisjon ved å bruke markøren
og flytte den på et verdenskart ned til den sørlige delen av Det indiske hav.
Han fløy faktisk ikke sørover i Det indiske hav.
Han satte det bare sør i Det indiske hav, flere hundre km utenfor søkeområdet.
Som med alt annet i denne saken, så kan du se det du vil se.
Piloten fløy en simulert avgang, som...
Selv om jeg ikke tror at simulatordataene beviser så veldig mye i seg selv,
stemmer de ganske godt overens med de generelle faktaene vi kjenner til.
Det er veldig rart at en simulering skulle avsluttes med
å gå tom for drivstoff sør i Det indiske hav.
Simulatordataene utgjør ikke alle brikker, det er bare én passende puslespillbrikke.
Vi snakket med familiene om nyheten i morges, og de sier at de er frustrert.
Da dette skjedde, ble pilotens simulator beslaglagt av FBI hjemme hos ham.
Men folk må forstå at FBI satt på denne informasjonen før noen andre.
Noen år senere sier de: "Å! Piloten har den samme ruten på simulatoren."
FBI pønsket på noe.
For meg er det nok en gang bevis for at amerikanerne er innblandet.
FBI utleverte aldri noe til den offisielle etterforskningen i Malaysia
eller til de franske dommerne. Ikke en rapport, engang.
Vi vil gjerne vite hva de gjorde.
FBI er ikke akkurat kjent for å være så veldig gjennomsiktige.
Men i akkurat denne saken...
GHYSLAINS ADVOKAT
...snakker vi om en anmodning om juridisk samarbeid,
som del av en etterforskning som tjener på å være konfidensiell.
For meg er det skandaløst at vi i en sak som denne
ble vitne til at noen satte seg sånn på bakbeina og tiet om så mye. Virkelig.
Jeg tror at Malaysia ble det vi kaller "den nyttige idioten" i denne historien.
De ble holdt oppdatert, men tvunget til å tie på et vis.
Det var altså amerikanerne som ledet etterforskningen fra start.
Det var britene som fant flyet, gjennom Inmarsat.
Greit.
Og australierne leder søket. Alle er låst ute.
"Slutt. Det er ikke noe mer her." Ingenting.
Null og niks.
Som journalist stoler du selvfølgelig på myndighetene.
Ryggmargsrefleksen din ber deg ikke se for deg at de lyver for deg.
Men etter mitt syn er problemet med den offisielle fortellingen
om at flyet styrtet sør i Det indiske hav, som alle forventes å tro på,
at det i bunn og grunn ikke fantes bevis.
Hvis man skal tro på den offisielle fortellingen,
fløy altså MH370 gjennom seks ulike lands luftrom.
Nemlig Vietnam, Thailand, Malaysia, Indonesia, Singapore
og til slutt Australia.
Likevel har ikke et eneste av disse landene
klart å finne igjen
radarbilder av MH370.
På tross av at Malaysia sa:
"Vi har sett MH370 ta en u-sving."
Dette fortalte de oss etter en uke.
"Vi så flyet fly tilbake over Malaysia på militærradaren den kvelden."
Men vi ble ikke presentert for bevis for at de faktisk så flyet på radaren.
- Forvirringen råder. - Jeg mener ikke det.
Selv nøkkelpunktene mangler bevis.
Hvorfor tro på den offisielle historien når de tilbakeholder avgjørende bevis?
Unnskyld, sir?
En annen ting jeg syntes var veldig interessant,
var at MH370 angivelig skal ha flydd over
en flybase ved navn Butterworth,
som ligger under australsk kommando.
Hvordan kan du i det hele tatt tro
at et B777 med uærlige hensikter ville flydd over en flybase
uten å umiddelbart ha fått flere jetfly på vingene,
og på en eller annen måte blitt avskåret, fått en eller annen advarsel?
Nei, overhodet ikke.
Ingenting skjer.
Og alt dette blir enda mer utrolig
når du tenker over at det akkurat da,
da MH370 forsvant,
også pågikk to større militærøvelser
i Sør-Kina-havet, som involverte USA.
I bunn og grunn var det en voldsomt konsentrert
militær tilstedeværelse i området.
Det er fullstendig ufattelig at man kan miste en B777 den dag i dag.
Det er enda mer ufattelig at vi kan miste den
i et område av verden som er så til de grader overvåket.
Dette er overhodet ikke troverdig.
Det eneste holdepunktet vi har
for å si at flyet styrtet sør i Det indiske hav
er radarkontaktpunktene fra Inmarsat.
SATELITTPOSISJON OG HASTIGHET
Spørsmålet du da selvfølgelig stiller deg, er: "Hvem er Inmarsat"?
Interessant nok har de faktisk en gren som heter Inmarsat Government...
KOMMUNIKASJONSNETTVERK FOR MYNDIGHETSORGANER
...som tilbyr sine tjenester til militæret i de mektigste landene i verden.
Inkludert USA.
Når man forstår hvor tett knyttet Inmarsat er til amerikanske styresmakter,
er det da så vanskelig å tro
at dataene som kommer fra Inmarsat
faktisk kan ha blitt skapt eller fabrikkert
for å skape en dekkhistorie for det som egentlig hendte med MH370?
Slik jeg ser det, tok ikke MH370 noen u-sving.
Uansett hva det var som skjedde, så skjedde det i Sør-Kina-havet.
Og jeg var ikke den eneste som tenkte det.
Jeg visste hva jeg satt på, at jeg satt på bevis i Sør-Kina-havet.
Jo mer jeg lette, jo flere vrakrester fant jeg.
Jeg føler meg sikker på at MH370
til slutt havnet utenfor Vietnam.
Jeg hadde allerede kontaktet Malaysia Airlines.
Jeg prøvde å kontakte mange mennesker for å fortelle at vrakrestene fantes.
Ingen hørte på meg.
Florence kontaktet meg. Vi snakket om MH370.
Hun spurte meg om hva jeg trodde, og jeg sa hva jeg hadde funnet.
Jeg sa: "Vi må huske at vi har oljeplattformarbeideren,
som sier at han så brann på himmelen den kvelden.
Cathay-pilotene sa at de så vrakrester i et større område.
Hva skjedde med dem?
Hvor er de bevisene?
Da jeg snakket med Florence, sa hun: "Jeg har snakket med flere som sier det samme."
Dette var bare enda en stemme
som kunne fortelle meg at dette måtte være et dekke for det som virkelig skjedde
i det området den kvelden.
Da begynte jeg virkelig å lure på
hva det kunne være som hadde plassert MH370
i hjertet av den sivile luftfartens største gåte noensinne?
Jeg undersøkte lasten grundig.
Der fant jeg noe interessant.
Og det var 2,5 tonn elektronikk
oppført som walkie-talkier, radiotilbehør og annet småtteri.
Og denne lasten hadde blitt levert
med eskorte og lastet om bord på MH370 samme kveld
uten å ha blitt gjennomlyst først.
Dette var veldig merkelig.
INGEN TILGJENGELIGE RØNTGENMASKINER
Det er offentlig kjent at Kina var veldig interessert i å få tak i
særdeles sensitiv amerikansk teknologi
innen overvåkning og radarusynlighetsteknologi.
Noe av dette kunne utgjøre selve kjernen
av det som skjedde med MH370.
Kanskje USA fant ut at MH370 var lastet med en problematisk last
som skulle til Kina, i siste liten,
og gjorde sitt ytterste for å forhindre lasten i å ankomme bestemmelsesstedet.
Det var da jeg kom på at Ghyslain hadde fortalt meg
at to AWACS-fly fra USA var involvert.
AWACS: NATOS "ØYNE" I LUFTROMMET
Jeg visste ikke hva jeg skulle gjøre med det før jeg traff noen
for å snakke om noe helt annet som omhandlet MH370.
Det viste seg at kilden tidligere hadde jobbet i USAs luftforsvar.
Han sa: "AWACS-flyene, ja."
"De har en helt fenomenal evne til å utføre radioforstyrrelser."
Og det var nok da det virkelig gikk opp for meg.
For da skjønte jeg at AWACS-flyene
var i stand til å sette kommunikasjons- systemene om bord på MH370 ut fullstendig,
slik at det forsvant fra radaren hos flygelederne.
Nå hadde jeg endelig
en teknisk forklaring på hvordan og hvorfor
MH370 plutselig forsvant.
Jeg prøvde å sette alt dette sammen
til et slags hypotetisk scenario
som tok for seg hva som kan ha skjedd med MH370.
TEORI TRE AVSKJÆRINGEN
7. MARS 2014 KL. 23.20
Den kvelden vet vi
at denne svært mystiske og veldig mistenkelige lasten,
som ikke hadde blitt gjennomlyst og som ble eskortert ut på rullebanen...
...ble lastet om bord i MH370.
Flyet tar av som planlagt, 41 minutter over midnatt.
Flyet når sin marsjhøyde.
Malaysian 370 holder nå høyde 350.
Alt er helt som normalt.
Klokka 1.19 blir MH370 anmodet om
å bytte til vietnamesisk radiofrekvens.
Malaysian 370 kontakter Ho Chi Minh 120 desimal 9. God natt.
Kaptein Zaharie tar farvel med det nå har blitt så kjent: "God natt."
God natt, Malaysian 370.
MH370 flyr altså inn i et ingenmannsland,
og dette er det perfekte øyeblikket for en avskjærinfg.
I det øyeblikket er det mulig
at de to amerikanske AWACS-flyene tok affære
og blokkerte signalene til MH370...
...slik at det forsvant fra radaren.
Nå kan ikke MH370 kommunisere.
Kanskje mottar de en ordre fra AWACS om å lande
et sted i nærheten.
Når kaptein Zaharie mottar ordren,
er det mulig at han sier nei.
At han ikke godtar ordren.
Jeg tror at han bare fortsatte på den planlagte ruten mot Beijing.
Spenningen må ha fortsatt å øke,
siden Zaharie nektet å adlyde ordre.
Til slutt nærmer MH370 seg kinesisk luftrom.
Da må AWACS-flyene skygge unna.
Og selv om det høres forferdelig ut,
må de fortsatt forhindre at flyet og den dyrebare lasten ankommer Beijing.
Så...
Enten gjennom et missilangrep eller ved en kollisjon i lufta,
så møter MH370... sin skjebne.
Jeg er den første til å si at dette høres utrolig søkt ut
og at det fortsatt er ubesvarte spørsmål.
Men jeg er mye nærmere sannheten enn den offisielle fortellingen.
Den viktigste delen av arbeidet mitt har vært å vise
at den offisielle fortellingen ble fabrikkert.
Du store min.
Jeg vil nødig snakke om Florence eller Jeff
eller andre konspirasjonsteoretikere. De avleder oss vekk fra saken.
Jeg har sett folk som Florence få utrolig mye presseomtale for boka si.
Alle slags intervjuer. I alle slags aviser.
Dette er folk som i bunn og grunn ikke forstår fakta og dataene bak.
Anklagen om at Inmarsat på noe vis
skal ha fabrikkert eller manipulert dataene
er rett og slett gal. Dataene er det de er.
Jeg forstår ikke hvorfor noen skulle tro at vi ville manipulere eller endre
data knyttet til dette.
Vi driver ikke med sånt, og å anklage oss for noe annet er...
Det opplever jeg som krenkende og...
Ja. Det går inn på meg.
Teorien om at flyet ble skutt ned i Sør-Kina-havet...
Nei.
Da hadde man funnet vrakrester i hele Sør-Kina-havet, i Thailandbukta...
Det betyr at radaravlesningen er feil.
At dataene fra Inmarsat er gale.
Da fornekter man i bunn og grunn alle bevis som fins.
Aldri i verden om man kan få Kina,
USA, Australia, England,
Malaysia, Vietnam, ja, alle sammen,
til å konspirere om å dekke over hva som skjedde.
De er jo ikke venner!
De kommer til å sladre. Å snakke.
Det er bare ikke mulig. Det skjedde rett og slett ikke.
Dessverre er noen
så dypt viklet inn i sine egne teorier og agendaer og så videre,
at de har mistet sin objektive sans. Og det er trist.
Nå får jeg besøk av Jeff Wise. Takk for at du er her.
Tror du virkelig at det fløy til Kazakhstan?
Med mulighet for å høres flåsete ut...
TIDLIGERE LEDER FOR MH370-LETEAKSJONEN
Det er med rasshøl som med meninger. Alle har en.
Klipp det vekk, er du snill. Men det er jo sant, da.
Jeg har hørt alle mulige slags teorier og konspirasjonsteorier.
Jeg syns bare det er ergerlig og helt utrolig at folk kan,
når man har bevisene foran seg,
finne på noen av de mest absurde og ville konspirasjonsteorier.
17. JANUAR 2017
Søket er over etter det savnede Malaysian-flyet
som forsvant for nesten tre år siden. I løpet av natten
avsluttet etterforskerne letingen etter Boeing 777-maskinen med 239 om bord.
Vi innstiller leteaksjonen fram til vi får nye, troverdige bevis.
Det var tøft og veldig hjerteskjærende for alle de pårørende.
Håpet vi bar på hang i stor grad sammen med dette, at de fortsatte å lete.
Jeg følte meg helt knust.
Voice 370, en støttegruppe for pårørende, sa i en uttalelse:
"Vi kan ikke tillate at passasjerfly bare forsvinner sporløst."
Hvordan kan det ha seg at en så langvarig leteaksjon ikke ga resultater?
Ikke engang... Null og niks. Ingenting.
Det var veldig vondt.
Det... Vi hadde vært dypt involvert i veldig lang tid.
At vi mislyktes til syvende og sist gikk veldig inn på oss alle.
Vi sørget, og så følte vi at vi hadde sviktet familiene.
Ingen av oss kan fri oss fra dette før flyet blir funnet.
Og det er fortsatt 239 mennesker om bord
som må få komme hjem.
17. JANUAR 2017
30. JULI 2018
4 ÅR OG 4 MÅNEDER SIDEN SISTE KONTAKT
I morges publiserte etterforskerne sluttrapporten
om Malaysia Airlines 370-forsvinningen.
Etterforskningsgruppen sier at Boeing 777-maskinen var flyvedyktig.
Piloten var svært kompetent
og viste ingen tegn til stress eller atferdsendring.
De kan ikke utelukke urettmessig inngripen fra en tredjepart.
Vi kan ikke med sikkerhet fastslå
årsaken til at flyet avvek fra sin opprinnelige flyrute.
SIKKERHETSETTERFORSKNINGSRAPPORT
KONKLUSJONEN ER AT GRUPPEN IKKE ER I STAND TIL Å FASTSLÅ ÅRSAKEN
TIL AT MH370 FORSVANT.
Det er så frustrerende. Hver gang vi kommer til et slikt møte,
så er det ingen som kan svare på noen av spørsmålene våre.
Det eneste gode som kom ut av det,
var at de sluttet å beskylde kaptein Zaharie
for å ha styrtet MH370.
Til syvende og sist sluttet den offisielle etterforskningen også å beskylde piloten.
De sa det ikke lenger.
Den eneste konklusjonen var at det ikke var piloten. Åpenbart ikke.
Nå er den offisielle malaysiske etterforskningen ferdig.
De har ikke noe svar, men er ferdig likevel.
Dette er bra med det franske rettsvesenet.
De kan ikke avslutte, de har ikke lov til å gi seg
før de finner sannheten. Det er bra, og det fungerer for oss.
Jeg vil heller ikke gi meg før vi har fått et svar.
Tar det ti år, så får det ta ti år.
Det som skaper mani rundt MH370-saken, er at den er utrolig viktig.
Vi snakker om hundrevis av menneskeliv
og hele det verdensomspennende lufttransportnettverket.
Det betyr virkelig noe.
Drev MH370 meg til vanvidd?
Ja! Men det måtte drive meg til vanvidd. Det er viktig. Det er godt at det skjedde.
Man kan med god grunn anta at MH370-forsvinningen var villet.
Og en del av gåten er hvem som sto bak.
Selv om jeg gjerne vil vite svaret, får vi det kanskje aldri.
Og det må vi bare leve med.
En annen del av gåten er hvor flyet er.
Og det spørsmålet er det et definitivt og helt konkret svar på.
For dette flyets eksistens er håndgripelig, det er virkelig.
Det er et eller annet sted. Og alle ønsker det samme.
Alle vil finne MH370.
For alle familien som har levd i uvisshet helt siden den dagen
ser det dessverre ut som om uvitenheten vil fortsette i all overskuelig fremtid.
Vi må gi familiene svar.
Vi må gi de som flyr her i verden svar.
Vi må vise dem at et fly ikke bare kan forsvinne.
Vi skylder dem bevis. Vi skylder dem forklaringen.
Slik at de kan forsone seg med dette.
Jeg vet ikke om jeg noen gang vil kunne forsone meg med dette, men...
Jeg vil prøve å finne moren min og finne ut hva som skjedde så lenge jeg kan.
Jeg tror at det fins folk der ute
som vet noe, som vet sannheten.
Vi er fortsatt her, og vi venter fortsatt på svar.
Vi vil ha et svar.
Det er vanskelig å se for seg at vi vil få svar på hva som skjedde.
Jeg lovte ham fra første stund at jeg skulle få ham hjem, at jeg fant ham.
Det har jeg ikke gjort.
Og fram til jeg gjør det...
...vil jeg aldri finne fred.
Vi er fortsatt håpefulle. Vi gir aldri opp håpet.
Vi gir aldri opp håpet, uansett hva som skjer.
Vi fortjener å få vite sannheten.
Barna mine fortjener å få vite sannheten.
Tekst: Fredrik Island Gustavsen